(Aangestuur vanaf Rusland nasionale rugbyspan)
Bynaam(e) Bere (Медведи)
Stadion Sentrale Stadion, Sotsji
Kapasiteit 10 200
Afrigter(s) Lyn Jones
Meeste toetse Joeri Koesjnaref (112)
Meeste punte Joeri Koesjnaref (777)
Meeste drieë Wasili Artemjef (29)
(Moskou, Rusland; 6 Junie 1992)
(Kopenhagen, Denemarke; 13 Mei 2000)
(Tokio, Japan; 6 November 2010)
Verskynings 2/9 (Eerste in 2011)
Beste uitslag Laaste in poel in 2011 en 2019
Die Russiese nasionale rugbyspan verteenwoordig Rusland in internasionale rugby en staan ook bekend as Медведи (Russies vir: "bere"). Rugby word in Rusland deur die Russiese Rugbyunie geadministreer. Die Russiese rugbyspan is tans (18 Desember 2019) 20ste op Wêreldrugby se wêreldranglys gelys.
Rusland het vroeër internasionaal in rugby meegeding as die Sowjetunie, maar speel sedert 1992 as Rusland. Die destydse Sowjetunie is deur die Internasionale Rugbyvoetbalraad genooi om aan die eerste Rugbywêreldbekertoernooi in 1987 deel te neem, maar hulle het weens Suid-Afrika se lidmaatskap by die IRVR dié aanbod verwerp. Rusland het tot dusver vir twee Rugbywêreldbekertoernooie kwalifiseer, in 2011, maar kon nie een van hul vier mededingers (Australië, Ierland, Italië en die Verenigde State) klop nie en het net die laaste plek in die poelfase bereik. Tydens die Rugbywêreldbeker 2019 het Rusland laaste in hul poel geëindig nadat hulle deur Japan, Samoa, Ierland en Skotland geklop is.
Rusland ding gereeld mee om die Europese Nasiesbeker, en meer onlangs ook die Wêreldrugbynasiesbeker. Die span het onlangs ’n verbetering getoon toe hulle vir die eerste keer in hul geskiedenis tweede geëindig het in die 2006–2008 Europese Nasiesbeker se Eerste Divisie. Veral wedstryde teen die politieke aartsvyand Georgië geniet groot belangstelling en word as ’n soort "Dawid teen Goliat" beskou, veral as gevolg van Georgië se sterk wenrekord teen hul noordelike buurland.
Wladislaf Korsjoenof in aksie, 2009
Die openingswedstryd van die Rugbywêreldbeker 2019 teen die gasheer Japan in Chōfu
Die Rugbyunie van die Sowjetunie is in 1936 gestig, hoewel die nasionale span eers in 1974 sy eerste amptelike internasionale wedstryd gespeel het.
Die Sowjetunie het tyd geneem om homself te vestig, maar in die middel-1980’s kon hulle gereeld spanne soos Italië en Roemenië klop. Die span is genooi om aan die eerste rugbywêreldbekertoernooi in 1987 deel te neem, maar het dié aanbod uit politieke redes verwerp, veral weens die voortgesette IRR-lidmaatskap van Suid-Afrika onder apartheid.
Na die Ontbinding van die Sowjetunie het Russiese spelers vir die voorlopige Gemenebes van Onafhanklike State se span gespeel, wat tussen 1991 en 1992 vier wedstryde gespeel het.
Die eerste wedstryd van die Russiese nasionale rugbyspan was op 6 Junie 1992, toe Russland die Britse Barbarians 27–23 kon klop. Russland se eerste wedstryd teen ’n volle IRR-lidland was vier maande later teen België tydens die 1992/4 FIRA-AER Europese trofee. Tydens dié toernooi kon Rusland sy eerste, en tot dusver enigste oorwinning oor Georgië aanteken. Rusland het tot die herskikking van die FIRA-AER-toernooie in 2000 gereeld deelgeneem.
Die Russiese nasionale rugbyspan neem sedertdien gereeld aan die FIRA-AER se Europese Nasiesbeker deel, die tweede vlak van Europese rugby na die Sesnasies-toernooi. Rusland het in 2001 Marokko in die vlak 1 vervang, ná hul wenreeks van nege wedstryde wat tot vandag toe nog bestaan. Die Russiese span kon die titel tot dusver nog nie inpalm nie, maar kon twee keer as naaswenner eindig, in 2009 en 2007–8. Hulle kon ook die tweede plek in die gekombineerde tabel van 2009–10 behaal, wat as kwalifisering vir die Rugbywêreldbeker 2011 gedien het.
Daarbenewens het Ruland in poging om gereelde rugbytoernooie aan die nou ontbinde Superpowersbeker, wat hulle een keer kon wen, die IRR se Nasiesbeker, die Churchillbeker, en mees onlangs aan die IRR se Internasionale Rugbyreeks deelgeneem. Die Russiese span het ook al teen verteenwoordigende spanne soos Engeland Counties, Frankryk se ekwivalente span, Suid-Afrika se Superrugbyjeug en universiteitsspanne, asook Nieu-Seelandse klubspanne, in ’n poging om hul teenstander se kwaliteit en variëteit te laat wissel, gespeel.
Die Russiese Rugbyunie het probeer om groter kompetisies gedurende die herfstoetse te verkry, en is nou in Wêreldrugby se wêreldwye toetswedstrydrooster opgeneem.
Nadat die nasionale rugbyspanne van België, Roemenië en Spanje tydens die kwalifisering ongeskikte spelers ingespan het, is hulle vir elke wedstryd met hierdie spelers met puntaftrekking beboet. Vervolgens het Rusland onmiddellik vir die Rugbywêreldbeker 2019 gekwalifiseer.
Rusland se plek op Wêreldrugby se ranglys vanaf 10 Oktober 2003 tot op hede
Rusland het teen 18 Desember 2019 110 van hulle 215 toetswedstryde gewen, ’n wenrekord van 51,16%.
Rusland se toetsrekord teen alle lande: (Korrek op 18 Desember 2019)
Argentynse Jaguars 5 0 5 0 0
Argentynse XV 2 2 0 0 100
Denemarke 3 3 0 0 100
Duitsland 11 11 0 0 100
Franse Leër 1 0 1 0 0
Georgië 23 1 21 1 4,35
Hongkong 5 5 0 0 100
Opkomende Italië 2 0 2 0 0
Italië A 4 0 4 0 0
Kanada 5 1 4 0 20
Kroasië 1 0 1 0 0
Marokko 3 2 1 0 66,67
Namibië 7 5 2 0 71,43
Papoea-Nieu-Guinee 1 1 0 0 100
Pole 4 4 0 0 100
Portugal 19 13 5 1 68,42
Roemenië 23 6 16 1 28,26
Spanje 22 16 6 0 72,72
Swede 1 0 1 0 0
Tunisië 2 2 0 0 100
Uruguay 9 4 5 0 44,44
USA Selects 1 1 0 0 100
Verenigde State 8 0 8 0 0
Totaal 215 110 102 3 51,16
↑ (en) Alexander Fedorets (31 Julie 2007). "Russians target 2011 World Cup". The M&G Online. Besoek op 18 Desember 2019.
↑ (en) "Archived copy". Geargiveer vanaf die oorspronklike op 15 Oktober 2012. Besoek op 26 Julie 2017. AS1-onderhoud: "Argiefkopie" as titel (link) [dooie skakel]
↑ (en) "Russia handed World Cup place as Romania penalised for ineligible player". The Guardian. 15 Mei 2018. Besoek op 18 Desember 2019.
↑ 11,0 11,1 (en) "International Rugby Union Statistics – Russia". ESPNscrum. Besoek op 18 Desember 2019.
Ontsluit van "https://af.wikipedia.org/w/index.php?title=Russiese_nasionale_rugbyspan&oldid=2091948"
Die bladsy is laas op 18 Desember 2019 om 21:00 bygewerk.